Premium liiga
"Meistriliiga" suunab siia. Eesti korvpalliliiga kohta vaata artiklit Korvpalli Meistriliiga. Teiste tähenduste kohta vaata artiklit Meistriliiga (täpsustus). Premium liiga (2013. aastani Meistriliiga) on Eesti klubijalgpalli kõrgeim liiga. 1992. aastal tegevust alustanud liigas mängib kümme meeskonda. Hooaeg kestab reeglina märtsist novembrini. Meister saab õiguse osaleda UEFA Meistrite Liigas, teiseks ja kolmandaks jäänu UEFA Konverentsiliigas. Viimane langeb Esiliigasse, eelviimane peab üleminekumänge. 2013. aastal sõlmisid Eesti Jalgpalli Liit ja A. Le Coq viieaastase koostöölepingu, mille alusel kannab kohalik tippliiga nime "Premium liiga".